**Fejér Megyei Önkormányzat Közgyűlésének**

**135/2019. (VI.20.) határozata**

**a Fejér Megyei Területrendezési Terv módosítására vonatkozó „javaslattevő fázis” c. dokumentáció elfogadásáról**

A Fejér Megyei Közgyűlés megtárgyalta a „**Javaslat a Fejér Megyei Területrendezési Terv módosítására vonatkozó „javaslattevő fázis” c. dokumentáció elfogadására” vonatkozó** előterjesztést és az alábbi határozatot hozta:

1. A Közgyűlés a Lechner Tudásközpont Területi, Építészeti és Informatikai Nonprofit Kft. által elkészített javaslattevő fázis dokumentációját megismerte, s azt jóváhagyólag tudomásul veszi.
2. A Közgyűlés felkéri Elnökét, hogy Lechner Tudásközpont Területi, Építészeti és Informatikai Nonprofit Kft-t a közgyűlés döntéséről tájékoztassa.
3. A Közgyűlés felkéri Elnökét, hogy az elkészült előkészítő és javaslattevő tervfázis jogszabály szerinti egyeztetési eljárását a digitális egyeztető felületre való feltöltéssel kezdje meg, figyelembe véve az idő közben esetleg bekövetkező jogszabályi változásokat is.
4. A Közgyűlés felkéri Elnökét, hogy az egyeztetési, társadalmasítási folyamat során megfogalmazandó vélemények felhasználásával készíttesse el a jóváhagyási fázis dokumentációját és azt legkésőbb november 30-ig terjessze a Közgyűlés elé.
5. A Közgyűlés felhatalmazza Elnökét, hogy a szomszédos megyék által elkészíttetett, illetve az egyeztető felületre felhelyezett megyei tervek felülvizsgálatát szolgáló javaslattevő fázis dokumentációinak véleményezéséről gondoskodjon, azzal a feltétellel, hogy a tett intézkedésekről – legkésőbb a jóváhagyási fázis tárgyalásakor – beszámol a Közgyűlésnek.

Felelős: Dr. Molnár Krisztián

 a közgyűlés elnöke

Határidő: folyamatos

Székesfehérvár, 2019.június 20.

 **Dr. Molnár Krisztián s.k. Dr. Kovács Zoltán s.k.**

 a közgyűlés elnöke megyei jegyző

Kivonat hiteléül: